《阴晴不定简唐觐秘校并敖吴二君五首》
宋代·苏辙

积雨春连夏，新晴忽复阴。
江痕涨犹在，梅气润相侵。
蕉贮还须脱，图书渐不禁。
江南旧风俗，愁绝北来心。
蚕眠初上簇，麦熟正磨镰。
云气重重合，江流夜夜添。
荐饥人甚困，多病我仍兼。
欲就桥南宿，单衣莫雨沾。
涨江方断渡，小棹信轻生。
贫贱谁怜汝，漂浮空自荐。
一官终窃食，何计早归耕。
忽发骚人恨，凄凉久未平。
西邻豫章客，病骨瘦栾栾。
清夜眠孤枕，终朝饱一箪。
雨多愁不出，讲罢未应餐。
约我睛相过，门前泥欲干。
二子薪中楚，相携泮上游。
齑盐聊度日，爻象久忘忧。
寂寞君何病，驱驰我自羞。
向时采芹处，永日看凫鸥。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。